Ólafur Þ. Jónsson heiðursfélagi Svæfinga - og gjörgæslulæknafélags Íslands Á aukaaðalfundi Svæfinga - og gjörgæslulæknafélags Íslands , sem haldinn var laugardaginn 11. nóvember 2000 , í tilefni 40 ára afmælis þess , var Ólafur Þ Jónsson yfirlæknir svæfinga - og gjörgæsludeildar Landspítala Fossvogi gerður að heiðursfélaga . Ólafur er fæddur 1935 í Vík í Mýrdal . Hann lauk námi frá læknadeild HÍ 1962 og stundaði framhaldsnám í svæfingum og gjörgæslu við Massachusett´s General Hospital í Boston , Children´s Hospital of Philadelphia ( barnasvæfingar ) og Stanford University Medical Center í Kaliforníu ( svæfingar og deyfingar við barnsfæðingar ) . Þá tók Ólafur einnig hluta sérnámsins við Serafimerlasarettet í Stokkhólmi . Ólafur hóf störf sem sérfræðingur við svæfinga - og gjörgæsludeild Borgarspítalans í Fossvogi 1969 og var ráðinn yfirlæknir við deildina 1. janúar 1988 . Hann hefur einnig verið stundakennari , dósent og lektor við læknadeild HÍ . Varðandi félags - og trúnaðarstörf hefur Ólafur verið formaður Svæfinga - og gjörgæslulæknafélagsins , í stjórn LR , hópslysanefnd landlæknis , stjórn Nordisk Anestesiologisk Förening , formaður læknaráðs og yfirlæknir Borgarspítalans og formaður Félags yfirlækna . Af öðrum störfum Ólafs má nefna að hann var læknisfræðilegur stjórnandi þyrlusveitar lækna 1987 - 1998 . Ólafur hefur verið mikill áhugamaður um sögu læknisfræðinnar , verið í stjórn Félags áhugamanna um sögu læknisfræðinnar . Hvað varðar ritstörf hefur Ólafur einnig skrifað greinar í erlend læknarit og verið í ritstjórn ACTA Anaesthesiologica Scandinavica . Ólafur er kvæntur Báru Þorgrímsdóttur hjúkrunardeildarstjóra háls - , nef - og eyrnadeildar Landspítala Fossvogi og eiga þau þrjá syni , Jón Árna rekstrarfræðing , Braga Þorgrím meistaranema við stjórnmálafræðiskor HÍ og Eirík Orra tónlistarnema .